# ZMOS CMYK

# Materiál na rokovanie

**Hospodárskej a sociálnej rady SR**

# dňa 14. 8. 2017

**k bodu č. 16)**

**Stanovisko ZMOS k**

**návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov**

**Všeobecne k návrhu:**

Novela zákona o dani z pridanej hodnoty je orientovaná na oblasti, v ktorých existujúce pravidlá dane z pridanej hodnoty spôsobujú pri ich uplatňovaní problémy v praxi. Dotkne sa platiteľov dane, ktorí podnikajú v oblasti cestovného ruchu, a platiteľov dane, ktorí na základe nájomných zmlúv a zmlúv o dodaní energií vyhotovujú súhrnné faktúry zahraničným zdaniteľným osobám.

ZMOS víta skutočnosť, že navrhovanou novelou zákona o DPH sa má zabezpečiť rýchlejšie vrátenie časti nadmerného odpočtu pre podnikateľov. Daňový úrad na základe údajov z kontrolného výkazu bude môcť platiteľovi dane vrátiť časť nadmerného odpočtu už pred samotným začatím daňovej kontroly. Tiež návrhy na zmenu podmienok pri uplatňovaní trojstranného obchodu, vyriešenie vzniku daňovej povinnosti a vzniku práva na odpočítanie dane pri postúpení pohľadávky v rámci uplatňovania osobitnej úpravy vzniku daňovej povinnosti na základe prijatej platby.

Predkladaný návrh zákona nebude mať vplyv na rozpočty miest a obcí.

**Pripomienky k návrhu:**

***ZMOS k predloženému návrhu zákona neuplatňuje žiadne zásadné pripomienky.***

**Záver:**

ZMOS navrhuje, aby HSR SR odporučila návrh na ďalšie legislatívne konanie.

**Michal Sýkora**

**predseda ZMOS**